****

**Forord**

Parasport Danmark startede som forbund i 1971. Parasvømning har været med fra start, og det første Forbundsmesterskabet blev afviklet i 1973 i Aalborg.

Formålet med Reglement for svømning er, at vores udøvere, trænere, klubber og øvrige med interesse for parasvømningen kan få hjælp og et overblik i forhold til stævner, regler, rekorder, klassifikation m.m.

**Indhold**

[1. Stævner og mesterskaber i Parasport Danmark 3](#_Toc194035684)

[2. Sådan deltager du 3](#_Toc194035685)

[2.1 Aldersgrupper 3](#_Toc194035686)

[2.2 Dispensationslisten 3](#_Toc194035687)

[3. Regler og afvikling 3](#_Toc194035688)

[3.1 Svømmeregler 3](#_Toc194035689)

[3.2 Sådan afvikles stævner og mesterskaber 4](#_Toc194035690)

[3.2.1 Pointberegning 4](#_Toc194035691)

[3.2.2 Protest 4](#_Toc194035692)

[4. Præmier 4](#_Toc194035693)

[4.1 Parastævner 4](#_Toc194035694)

[4.1.1 Venskabsløb 4](#_Toc194035695)

[4.2 Forbundsmesterskab (FM) og Paramesterskab (PM) 4](#_Toc194035696)

[4.3 Mix-holdkapper 5](#_Toc194035697)

[4.4 DIF – Danmarks Idrætsforbunds Danmarksmesterskab 5](#_Toc194035698)

[5. Danske rekorder 5](#_Toc194035699)

[5.1 Godkendelse af en dansk rekord 5](#_Toc194035700)

[5.1.1 SvømDanmarks rekordbestemmelser 5](#_Toc194035701)

[5.2 Registrering af dansk rekord 5](#_Toc194035702)

[6. Internationale rekorder 5](#_Toc194035703)

[6.1 Registrering af international rekord 5](#_Toc194035704)

[7. Special Olympics 6](#_Toc194035705)

[8. Hvad er en funktionsnedsættelse? 6](#_Toc194035706)

[8.1 Fysisk funktionsnedsættelse – S1-S10 6](#_Toc194035707)

[8.2 Funktionsnedsættelse for syn – S11-S13 6](#_Toc194035708)

[8.3 Psykisk funktionsnedsættelse – S14, S18 og S19 6](#_Toc194035709)

[8.4 Åben klasse – S17 7](#_Toc194035710)

[9. National klassifikation 7](#_Toc194035711)

[9.1 Undtagelser 7](#_Toc194035712)

[9.2 Ændringer i funktionsniveau 7](#_Toc194035713)

[9.3 Inaktive svømmere 7](#_Toc194035714)

[9.4 International klassifikation 7](#_Toc194035715)

[Bilag 1: Pointberegning – uddybet 8](#_Toc194035716)

[Bilag 2: Proces for klassifikation 9](#_Toc194035717)

# Stævner og mesterskaber i Parasport Danmark

Idrætsudvalget for parasvømning afvikler på vegne af Parasport Danmark følgende stævner:

* Parastævner fordelt i det øst- og vestlige Danmark
* Kortbane Paramesterskab (PM)
* Forbundsmesterskab (FM/DIF)
* Danmarksmesterskaber (DM/DIF) i samarbejde med SvømDanmark
* Special Olympics Idrætsfestival

Alle stævner kan afvikles i et 25-meter eller 50-meter bassin.

# Sådan deltager du

For at deltage skal din svømmeklub være medlem af Parasport Danmark, og stævnerne finder du på [Svømmetider | Stævner](https://xn--svmmetider-1cb.dk/staevner/).

Du kan deltage i alle parastævner og PM. Ønsker du at deltage i FM forudsætter det, at du kan svømme 50 m uden hjælpemidler.

Parastævnerne kræver ingen klassifikation. Du kan også deltage i PM og FM uden klassifikation, da vi har en åben klasse (S17) til de svømmere, som ønsker at afprøve stævner og mesterskaber, er under klassifikation eller ikke opfylder mindstehandicappet for klassifikation.

Til parastævner og PM er der venskabsløb, hvis formål er at inkludere nybegyndere fx Rising Stars, svømmere med særlige behov samt breddesvømmere, som træner ca. 1-2 gange om ugen.

## Aldersgrupper

Parasvømmere konkurrerer mod hinanden i aldersgrupper jf. definitionen  
for [SvømDanmarks aldersgrupper](https://www.svoem.org/Discipliner/Svoemning/Nationale-events/), som gælder for fra sæsonen 1. september til 31. august:  
Gruppe 1: Børn & Årgangssvømmere  
Gruppe 2: Junior & Senior svømmere  
Gruppe 3: Masters (25+ år)

## Dispensationslisten

Svømmere, som fremgår på [Dispensationslisten](https://www.svoem.org/Discipliner/Para-svoem/Deltagelse-i-SVOeMs-mesterskaber/) hos SvømDanmark, deltager   
uden for konkurrence til parastævner. Til mesterskaberne PM og FM gælder dispensationslisten ikke.

Svømmere på dispensationslisten kan desuden deltage sammen med deres klub til SvømDanmarks mesterskaber, undtaget er de mesterskaber med parakravtider og kvalifikationskriterier, hvor disse alene er afgørende for deltagelse. Vil du vide mere om at deltage i SvømDanmarks mesterskaber som parasvømmer, så finder du information i stævneinvitationen på [Svømmetider | Stævner](https://xn--svmmetider-1cb.dk/staevner/).

# Regler og afvikling

## Svømmeregler

Stævner og mesterskaber afvikles efter reglerne:

* [SvømDanmark - Regler og vedtægter](https://www.svoem.org/Redskaber/Regler-og-vedtaegter/)
  + Dansk oversættelse af [World Aquatics (WA) - Rules](http://www.fina.org/)
* [World Para Swimming (WPS) - Swimming Rules and Regulations](https://www.paralympic.org/swimming/rules?gad_source=1&gclid=EAIaIQobChMI3KbUiOT8iwMVjhmiAx1s6BFcEAAYASAAEgK8o_D_BwE)
  + Anvendes [Virtus Sport sektion 7.9](https://www.virtus.sport/governance-and-policy#toggle-id-7). som hel eller delvis undtagelse til WPS, vil dette fremgå entydigt i afviklingen af stævnet/mesterskabet.

Stævner og mesterskaber afvikles i hovedreglen efter SvømDanmarks oversættelse af WA’s regler. Undtaget fra SvømDanmarks regelsæt er en parasvømmer, hvis funktionsnedsættelse ikke kan overholde reglerne for almen svømning. I de tilfælde opnår parasvømmeren undtagelse i henhold til WPS’ klassifikationskriterier.

## Sådan afvikles stævner og mesterskaber

Svømmerne fordeles i heats i de enkelte løb på baggrund af deres tilmeldingstider. De langsomste svømmere placeres i første heat og de hurtigste i sidste. Det tilstræbes at afvikle hvert heat med minimum 3 svømmere.

Ved alle stævner inkl. mesterskaber er det påkrævet, at damer og herrer svømmer adskilte i de enkelte løb.

Er en svømmer tilmeldt i en forkert klasse til et stævne hos Parasport Danmark eller SvømDanmark, er Idrætsudvalget forpligtet til at ændre den pågældendes tilmeldinger, så snart fejlen registreres.

Idrætsudvalget gennemfører stævner og mesterskab i henhold til det til enhver tid gældende ***Supplerende reglement for svømning***, som indeholder rammerne for økonomien fx startgebyr, og en fuld oversigt med rolle- og ansvarsfordeling samt opgaver før, under og efter stævner og mesterskaber.

### Pointberegning

Pointberegning Multiclass anvendes, når der afvikles mesterskaber dvs. DIF – Danmarksmesterskab, Forbundsmesterskabet (FM) og Para-kortbanemesterskab (PM). Det betyder, at svømmere på tværs af funktionsnedsættelse kan konkurrere på tværs af klassifikationer og samtidig opnå fair konkurrence.

I hver aldersgruppe omregnes den opnåede tid til point i forhold til svømmerens klassifikation. Antallet af point opnås i forhold til, hvor langt svømmeren er fra verdensrekorden i den pågældende svømmers S-klasse. Jo tættere svømmerens tid er på en verdensrekord, jo flere point opnås. Undtaget for denne regel er S19-klasse, hvor point beregnes i forhold til SvømDanmarks udviklingspoint.

I bilag 1 finder du en uddybning af, hvordan point beregnes og på hvilket grundlag.

### Protest

Til hvert stævne er der udpeget en stævnejura, som typisk er overdommeren, stævneledelsen og en official. Protester håndteres efter gældende regelsæt - [Pkt. 15 - Supplerende stævnereglement for svømning v. SvømDanmark](https://www.svoem.org/_files/_database/database105/Supplerende_Staevnereglement.pdf) og [Uddrag af WA's generelle regler pkt. 13.1](https://www.svoem.org/_files/_database/database105/WORLDAQUATICSGENERELLEKONKURRENCEREGLERIUDDRAGjanuar2024.pdf)

Ved afvikling af internationale parastævner og/eller mesterskaber, hvor Parasport Danmark er arrangører, vil det specifikt fremgå af invitationen efter hvilket regelsæt protester håndteres.

# Præmier

Til alle stævner og mesterskaber er det muligt at vinde medaljer. For hvert løb uddeles medaljer til både damer og herrer samt mixholdkapper.

## Parastævner

Der uddeles medaljer efter hurtigste tid til nr. 1, 2 og 3 i hver aldersgruppe jf. 2.1 i hvert løb for både damer og herrer.

### Venskabsløb

Til parastævner og PM vinder alle svømmere, som deltager i et venskabsløb en ”Venskabs”-deltagermedalje.

## Forbundsmesterskab (FM) og Paramesterskab (PM)

Ved Forbundsmesterskab (FM) og Paramesterskab (PM) uddeles medaljer til nr. 1, 2 og 3 i hvert løb til både damer og herrer efter princippet:

* Svømmerens opnåede tid omregnes til point i forhold til svømmernes klassifikation S1-S14, S18 og S19. Svømmeren, som har opnået højst point i sin aldersgruppe, kåres som vinder i sin aldersgruppe og så fremdeles.
* Undtagelse: S17- Åben klasse  
  Der uddeles medaljer til nr. 1, 2 og 3 i hver aldersgruppe jf. 4.1. til svømmeren, som har aldersgruppens hurtigste tid og så fremdeles.

## Mix-holdkapper

Alle svømmere kan deltage i holdkapper. Holdkapperne er for sjov, og medaljer uddeles efter hurtigste tid til nr. 1, 2 og 3. Holdkapper er uden for konkurrence, og der er ingen officiel tid.

## DIF – Danmarks Idrætsforbunds Danmarksmesterskab

DIF-løb afvikles under henholdsvis Danish Open i samarbejde med SvømDanmark og til Parasport Danmarks Forbundsmesterskab. Du kan ikke blive udtaget eller deltage i DIF-Danmarksmesterskab-løb uden en klassifikation i S1-S14, S18 eller S19.

Idrætsudvalget ansøger om løbsgodkendelse, når betingelserne herfor er opfyldt, og Danmark Idrætsforbund står for den endelige godkendelse.

Medaljer i DIF-løb uddeles til nr. 1, 2 og 3 efter opnåede point for både damer og herrer, og svømmerne konkurrerer mod hinanden jf. deres klassifikation. DIF-løb har ingen aldersinddeling, da konkurrencen skal foregå på højeste nationale niveau for at være anerkendt som danmarksmesterskab jf. [DIF - Fællesbestemmelser for Danmarks Idrætsforbunds Danmarksmesterskab](https://www.dif.dk/media/xhclebkx/lovregulativ-vi.pdf).

# Danske rekorder

## Godkendelse af en dansk rekord

Du kan få godkendt en dansk rekord, forudsat at

* parasvømmeren har en nationalt godkendt klassifikation i S1-S14, S18 eller S19.
* rekorden er svømmet på kortbane (25 m) eller langbane (50 m)
* der er anvendt godkendt eltidsanlæg med plader eller semi-eltid.
* Stævnet eller mesterskabet er anmeldt til SvømDanmark eller afvikles i international regi af WPS og/eller Virtus. Svømmereglerne jf. 3.1. skal overholdes.

På [SvømDanmark - Pararekorder](https://www.svoem.org/Discipliner/Para-svoem/Rekorder/) ser du den gældende rekord på kort- og langbane opdelt i damer og herrer for hver S-klasse samt kontaktoplysning på den rekordansvarlige.

### SvømDanmarks rekordbestemmelser

Idrætsudvalget følger SvømDanmarks [Rekordbestemmelser for svømning pkt. 5](https://www.svoem.org/Redskaber/Regler-og-vedtaegter/), hvilket betyder, at rekorder godkendes, hvis bassinlængden er opmålt, har godkendte mål samt er attesteret af en landmåler.

Måling af strømningsforhold er undtaget ved godkendelse af rekorder indtil implementering er fuldført jf. SvømDanmarks [Rekordbestemmelser for svømning pkt. 5](https://www.svoem.org/Redskaber/Regler-og-vedtaegter/).

## Registrering af dansk rekord

Er betingelserne i 5.1 opfyldt, skal du anmelde rekorden via [Formular til danske rekorder. Danske rekorder gives ikke med tilbagevirkende kraft, når svømmeren har opnået en national klassifikation.](https://form.jotform.com/parasportdanmark/registrering-af-danske-svmmerekorde)

# Internationale rekorder

Internationale rekorder kan opnås under forudsætning af, at stævnet er godkendt af WPS og/eller Virtus.

Du kan i invitationen for stævnet/mesterskabet se, om det er internationalt godkendt hos WPS og/eller Virtus.

## Registrering af international rekord

Parasport Danmark har ansvaret for at registrere den opnåede verdens- og/eller europarekord på vegne af svømmeren.

# Special Olympics

Målgruppen for Special Olympics-idrætten er mennesker, der i hverdagen er afhængige af særlige pædagogiske støtteforanstaltninger fx i skolen, på arbejdet eller derhjemme. Der stilles ikke særlige krav ift. intelligenskvotient (IQ) eller sportsligt niveau for at kunne deltage. At være en del af Special Olympics er ikke at sidestille med, at man tilhører klassen S14, idet Special Olympics også har deltagere tilhørende klassen S18 og S19.

For at stille op ved stævner inden for Special Olympics gælder det, at man har et udviklingshandicap eller særligt behov. Ved stævner afviklet efter Special Olympics-principper divisioneres svømmerne efter de gældende [forskrifter](https://resources.specialolympics.org/sports-essentials/divisioning), og stævner afvikles efter følgende [regler og principper](https://so-if.dk/idraetter/svoemning/).

# Hvad er en funktionsnedsættelse?

## Fysisk funktionsnedsættelse – S1-S10, SB1-SB9, SM1-SM10

En svømmer med en fysisk funktionsnedsættelse får tildelt 3 klasser fordi der forekommer forskellige krav i forhold til stilart. S klasse som gælder for crawl, rygsvømning og butterfly. SB står for brystsvømning og SM står for medley.

Svømmere med et fysisk handicap er inddelt i klasser i forhold til deres mulighed for at få fremdrift i vandet. Klasse S1 består af de svømmere, der har de dårligste forudsætninger for at få fremdrift i vandet, og klasse S10 består af de svømmere, der har de bedste forudsætninger.

Kriterier for mindstehandicap: Følgende funktionsnedsættelser er adgangsgivende til klassifikation; Nedsat muskelkraft, nedsat bevægelighed i et eller flere led, manglende eller forkortede lemmer, dværgvækst og koordinationsnedsættelse som:

a) spasticitet – øget muskelspænding og nedsat evne til at strække musklerne,

b) ataksi – upræcise og usikre bevægelser, eller

c) dyskinesi – ufrivillige bevægelser, der forstyrrer viljestyrede handlinger.

## Funktionsnedsættelse for syn – S11-S13

Svømmere med et synshandicap er inddelt i 3 klasser (S11-S13): Klasse S11 består af svømmere, der er blinde, mens klasse S12 og S13 er svømmere, der er svagtseende.

Kriterier for mindstehandicap: Rest af syn på 6/60 eller mindre, og/eller et synsfelt på mindre end 20 grader. Synet skal måles med bedst mulig korrektion fx hvis svømmebriller kan hjælpe, så man sikrer, at der ikke er en rest af syn på 6/60 eller derover, da mindstehandicappet således ikke vil være opfyldt.

## Psykisk funktionsnedsættelse – S14, S18 og S19

Svømmere, der har et udviklingshandicap og IQ på 75 eller derunder (kriterie for mindstehandicap), er indplaceret i klasse S14. Klassifikation i S14 kræver dokumentation for, at svømmeren har en IQ-test med en samlet skalascore på 75 eller under.

Godkendt test for IQ er Wechsler Intelligence Scale for Children (WISC) for børn og unge mellem 6-16 år, og Wechslers Adult Intelligence Scale for Adults (WAIS) for unge og voksne fra 17 år. I regi af Virtus skal svømmeren være diagnosticeret før det fyldte 22. år og benævnes Virtus II1

Svømmere med Downs Syndrom er indplaceret i klasse S18 – Virtus II2. For at kunne blive klassificeret i S18-klassen kræves dokumentation på, at svømmeren er diagnosticeret med Downs Syndrom.

Svømmere med autisme spektrum forstyrrelse (ASF) eller Asperger Syndrom kan klassificeres som S19 – Virtus II3. Klassifikation i S19 kræver dokumentation for, at svømmeren er diagnosticeret med autisme spektrum forstyrrelse (ASF) eller Asperger Syndrom, som opfylder Virtus’ internationale kriterier for at få klassifikationen S19. Parasport Danmark anbefaler, hvis det er muligt, at svømmeren medsender dokumentation på IQ.

## Åben klasse – S17

Ved nationale konkurrencer (undtaget *DM/DIF- Danmarksmesterskab og mesterskaber afviklet under SvømDanmark)* findes **Åben klasse S17**.   
S17 er for svømmere

* som ikke opfylder kriterierne for mindstehandicap, eller
* som aktivt har tilvalgt S17-klassen, eller
* som endnu ikke har modtaget en national klassifikation af de ovennævnte klasser,
* hvis funktionsnedsættelse ikke kan godkendes hos IPC og Virtus f.eks. andre fysiske eller psykiske udfordringer f.eks. astma, bronkitis, epilepsi, blødere, angst, ADHD, OCD mm.

# National klassifikation

Som ny svømmer uden klassifikation eller som inaktiv svømmer jf. 9.1.3, kan du søge om en national klassifikation, og vejledningen finder du i bilag 2.

Forudsætning for at blive nationalt klassificeret er, at:

* din svømmeklub er medlem af Parasport Danmark
* du fylder 13 år i løbet af kalenderåret. Dispensation fra alderskriteriet gives kun i særlige situationer med godkendelse fra landstræneren.
* du skal have fuldført en stævnesæson i regi af Parasport Danmark eller være en del af et konkurrencehold med stævneerfaring i en medlemsklub.
* du indsender dokumentation for din funktionsnedsættelse udarbejdet af hospital, speciallæge eller psykolog/psykiater.

Klassifikation inddeles i 3 overordnede kategorier for fysisk, syns- og psykisk funktionsnedsættelse, som, derudover er inddelt i 16 klasser (S1-S14, S18 og S19) samt 1 åben klasse (S17).

Svømmere med godkendt national klassifikation findes på [SDMS Denmark](https://sdms.parasport.dk/web/cml/sw/html), og det nationale klassifikationssystem følger de internationale regler for klassifikation hos IPC og Virtus.

## Undtagelser

En forudsætning for at få en undtagelse er, at funktionsnedsættelsen er godkendt i klassifikationssystemet og en undtagelse kan også gives til en svømmer i Åben klasse S17. Man kan godt få undtagelse før man er 13 år.

Din funktionsnedsættelse kan betyde, at du sammen med din klassifikation også får undtagelser. En undtagelse kan fx være i forhold til teknisk at kunne udføre et svømmetag i vandet.

Du kan også få fx en ledsager med til start eller spørge om opvarmning før andre atleter, hvilket i begge tilfælde vil kræve en henvendelse til stævnekoordinatoren forud for stævnet.

## Ændringer i funktionsniveau

Ved ændringer i en svømmers funktionsniveau (fysisk-, syns- eller udviklingshandicap) er det svømmerens eget ansvar og pligt at fremsende dokumentation. Parasport Danmark gennemgår det indsendte materiale for at vurdere om en evt. re-klassifikation skal finde sted. Dokumentation for ændring skal følge processen i bilag 2.

## Inaktive svømmere

Inaktive svømmere skal indsende fornyet dokumentation, når svømmeren ønsker at genoptage parasvømningen og har været inaktiv i mere end 2 kalenderår gældende fra den 1. september og 2 år bagud. Undtaget er svømmere, som er internationalt confirmeret © hos enten WPS og/eller Virtus.

## International klassifikation

For at blive internationalt klassificeret, skal man svømme på Parasport Danmarks talent- eller performance/high performancehold, og det er landstræneren, der indstiller svømmeren til international klassifikation. Det er Parasport Danmark der sørger for, at svømmeren får en international licens.

International klassifikation opnås hos [WPS](https://www.paralympic.org/swimming/classification) for S1-S14 eller [Virtus](https://www.virtus.sport/) for S14/II1, S18/II2 og S19/II3.

# Bilag 1: Pointberegning – uddybet

Pointberegningen foretages for alle klasse (**undtaget S19/II3**) på baggrund af Swimming Australias til hver en tid opdaterede Multi-Class Point Score Guidelines for hhv. kort- og langbane - <https://www.swimming.org.au/performance/elite/classification>, hvor oplysningerne findes i menuen under punktet: Multi-Class Point Score.

Point genberegnes og opdateres årligt pr. 30. oktober og gælder de efterfølgende 12 måneder.

|  |  |  |
| --- | --- | --- |
| **Klasse** | **Beregningsgrundlag** | **Beregning ift. ikke para-olympiske begivenheder\*:** |
| S1-10  SB/SM1-10: | Verdensrekorder og ranglister i parasvømning. | En vægtning på 5% tilføjes til discipliner afviklet på langbane, der ikke er inkluderet i det aktuelt offentliggjorte Paralympiske Lege-program |
| S11-13  SB/SM11-13: | Verdensrekorder og ranglister i parasvømning. | En vægtning på 5% tilføjes til discipliner afviklet på langbane, der ikke er inkluderet i det aktuelt offentliggjorte Paralympiske Lege-program |
| S14  SB/SM14/  Virtus II1: | Verdensrekorder og ranglister i parasvømning for paralympiske begivenheder \* og den hurtigste af verdensrekorder og ranglister i parasvømning og VIRTUS’ verdensrekorder og ranglister for ikke-paralympiske begivenheder og VIRTUS verdensrekorder og ranglister for begivenheder, hvor der ikke der findes verdensrekorder og ranglister i parasvømning. | En vægtning på 5% tilføjes til discipliner afviklet på langbane, der ikke er inkluderet i det aktuelt offentliggjorte Paralympiske Lege-program |
| S18  SB/SM18  Virtus II2: | Downs Syndrom International Svømmeorganisation Verdensrekorder. (DSISO) | Basistiden tillægges en vægt på 15 % tilføjes uanset om disciplinerne er afviklet på kort- eller langbane. |
| S19  SB/SM19  Virtus II3: | SvømDanmarks udviklingspoint beregnes på samme vis som World Aquatics point  <https://www.svoem.org/Discipliner/Svoemning/Nationale-events/SVOeM-udviklingspoint/>  Pointen opdateres årligt ved sæsonstart i september.  Gælder til og med afholdes af Virtus Global Games i 2027. | På basis af SvømDanmarks udviklingspoint. |

\* Paralympiske begivenheder er dem, der er inkluderet i det senest offentliggjorte program for paralympiske lege.

|  |  |  |
| --- | --- | --- |
| **Åben klasse**  S17 SB/SM17 | WA-verdensrekorder | Basistiden er sat til den almindelige verdensrekord, og en vægtning på 25% tilføjes uanset om disciplinerne er afviklet på kort- eller langbane. |

**Ikke-paralympiske begivenhedsvægtninger:**

Når pointscorer for discipliner afviklet på langbane sammenlignes, er der nogle anomalier, som resulterer i en konkurrencefordel. Pointscoren påvirkes bl.a. af faktorer som dybdeskarpheden, (dvs. antallet af konkurrenter, der deltager i den pågældende begivenhed internationalt), om en begivenhed finder sted ved vigtige mesterskaber (dvs. er det en paralympisk begivenhed), og hvor gammel verdensrekorden er. Undtaget herfor er S19/II3.

# Bilag 2: Proces for klassifikation

Er du ny svømmer uden klassifikation eller har du været inaktiv, så skal du kontakte Parasport Danmark på [klassifikation@parasport.dk](mailto:klassifikation@parasport.dk) og oplyse følgende:

* Hvilken klub svømmer du i?
* Hvor mange gang om ugen svømmer du?

### Formularer, som skal udfyldes

Du skal sammen med din læge udfyldes [diagnoseformular-parasvoemning.pdf](https://parasport.dk/media/6364/diagnoseformular-parasvoemning.pdf)

Du giver samtykke til klassifikation samtidig med, at du uploader din dokumentation for funktionsnedsættelsen [her](https://form.jotformeu.com/72992598826377). Det gælder også ved ændring i funktionsnedsættelsen.

Derudover skal du iagttage nedenstående særlige forhold.

## Særligt for fysisk funktionsnedsættelse

Ved fysisk funktionsnedsættelses skal svømmere kunne svømme som minimum 50 m ryg, bryst og crawl med god teknik samt minimum 25 m fly

For svømmere med et fysisk handicap kan man blive henvist til yderligere klassifikation, hvor der foretages en medicinsk vurdering (klassifikatør fx fysioterapeut) og en tekniske vurdering af svømmefærdigheder (klassifikatør fx svømmetræner). Ved klassifikationen vurderes svømmerens muskelfunktion, koordination, bevægelighed eller evt. amputation.

Klassifikation sker efter [WPS - Classification in Para Swimming](https://www.paralympic.org/swimming/classification).

## Særligt for psykisk funktionsnedsættelse

For svømmere med en psykisk funktionsnedsættelse (S14, S18 og S19) skal parasvømmeren klassificeres efter: [Applying for athlete eligibility - VIRTUS.](https://www.virtus.sport/applying-for-athlete-eligibility)

### Betaling

Klassifikation er for nuværende gratis.

### Protest

Protest i forhold til national klassifikation skal indgives via [National Klassifikationsprotestformular](https://eur03.safelinks.protection.outlook.com/?url=https%3A%2F%2Fform.jotform.com%2Fparasportdanmark%2Fnational-klassifikationsprotestform&data=05%7C02%7Clkr%40parasport.dk%7C692dc61c16044cb3f3cb08dd98faf9d0%7Cd34c71f2fdc44dff8a7d5797d5e61df6%7C0%7C0%7C638834925902229596%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=YgEF90%2F2P01DaIS5LtLcoWnxjlVTXXj8EUo%2FeamxorY%3D&reserved=0)

## Tilbagemelding på klassifikation

Parasport Danmark melder skriftlig tilbage, hvilken S-klasse og eventuelle undtagelser, som svømmerne har fået. Og oplyser om muligheden for at deltage i stævner og mesterskaber i Parasport Danmark og SvømDanmark.

I øvrigt anbefales, at du orienterer dig i håndbogen [Sammen om fair Parasport](https://magasin.parasport.dk/Diverse/sammen-om-fair-parasport/), hvor du finder oplysninger om klassifikation, antidoping m.m.